ओडिशा के बालासोर का लगे समुद्री किनारे भारत अपना लमहर दूर ले मार करे वाला मिसाईल अग्नि-4 के काल्हु सोमार का दिने सफल परीक्षण कइलसि. देशे में बनल एह मिसाइल से चार हजार किलोमीटर ले मार कइल जा सकेला आ एह तरह एकरा निशाना पर दुनिया के बड़हन हिस्सा आ जाई. एह हथियार से परमाणुो बम फेंकल जा सकेला.
सतह से सतह पर मार करे वाली ई अग्नि -4 मिसाइल 20 मीटर लंमहर हवे आ एकर वजन 17 टन बावे. एहमें आधुनिक हवाई उपकरण लगावल गइल बा. एकर ई पाँचवा परीक्षण रहुवे आ कंप्यूटर से लैस ई मिसाईल अपना निशाना पर अचूक मार कर सकेला.
